Rafael Nadal in aksie tydens die Australiese Ope. Foto: AP Photo/Aaron Favila
Van die mansspelers wat hul eerste ronde wedstryde gewen het, sluit in (2) Rafael Nadal, (3) Roger Federer, (5) Kevin Anderson van Suid-Afrika asook (6) Marin Čilić. John Isner (9) is egter in die eerste ronde uitgeskakel. Suid-Afrika se Lloyd Harris is vanoggend in die eerste ronde in skoon stelle deur (15) Daniil Medvedev verslaan.
In die vroue-afdeling was daar oorwinnings vir (2) Angelique Kerber, (3) Caroline Wozniacki, (5) Sloane Stephens asook (8) Petra Kvitová.
In die dubbelspel is Suid-Afrika se Raven Klaasen en Michael Venus sesde gekeur en hulle speel môre hul eerste wedstryd.
Die 41ste Dakar-tydren se sewende skof is gister in Peru gejaag.
In die motorafdeling het Stephane Peterhansel (Mini) eerste geëindig, met Nasser Al-Attiyah (Toyota) vierde en Giniel de Villiers sesde. Nasser Al-Attiyah (Toyota) se algehele voorsprong is 28 minute met net drie skofte wat oorbly. Stephane Peterhansel (Mini) beklee die tweede plek en Nani Roma is derde. Giniel de Villiers van Suid-Afrika (Toyota) is algeheel 13de.
In die motorfietsafdeling is Ricky Brabec (Honda) die nuwe voorloper.
Die Proteas en Pakistan se derde en finale toets het gister op dag vier op die Wanderers in Johannesburg ten einde geloop. Suid-Afrika het Pakistan in hul tweede beurt vir 273 uitgeboul wat aan die Proteas ŉ oorwinning van 107 lopies gegee het. Pakistan se teiken was 381. Suid-Afrika maak daarmee skoonskip en palm die reeks met 3–0 in.
Quinton de Kock is as speler van die wedstryd aangewys na sy 129 lopies in die tweede beurt.
Duanne Olivier het 24 paaltjies in die reeks geneem en is as speler van die reeks aangewys.
Pakistan 185 & 273 (teiken 381)
Die eerste eendagwedstryd tussen Suid-Afrika en Pakistan word Saterdag in Port Elizabeth gespeel.
Op die jongste wêreldranglys vir toetsspelende lande is Suid-Afrika nou tweede.
Wes-Indiese Eilande 70
Australië en Indië se tweede eendagwedstryd word vandag in Adelaide gespeel.
In die plaaslike meerdagreeks het drie wedstryde gister begin.
Cape Cobras 239
Titans 160/7 (48 bb)
In die vierhoekige reeks in Liverpool speel Suid-Afrika later die week teen Nieu‑Seeland en ook Engeland.
Ná die Sony Ope in Hawaii is Justin Rose steeds eerste op die wêreldranglys.
51 Branden Grace
In die Engelse Premierliga is gister een wedstryd afgehandel.
Manchester City 3–0 Wolverhampton Wanderers
In die Plaaslike Premierliga is Wits steeds voor op die punteleer.
1 Bidvest Wits 33
2 Orlando Pirates 31
3 Polokwane City 26
4 Mamelodi Sundowns 25
5 Bloemfontein Celtic 25